钦定古今图书集成/理学汇编/学行典/第113卷 > 性理大全 > 《改过》
## 钦定古今图书集成/理学汇编/学行典/第113卷 > 性理大全 > 《改过》

程子曰：“凡夫之过多矣，能改之者犹无过也。惟格趣
污下之人，其改之为最难，故其过最甚。　行之失莫
甚于恶，则亦改之而已矣。事之失莫甚于乱，则亦治
之而已矣。苟非自暴自弃者，孰不可与为君子？　有
过必改，罪己是也。改而己矣，常有歉悔之意，则反为
心害，　罪己责躬不可无，然亦不当长留在心胸为
悔。”

涑水司马氏曰：“去恶而从善，舍非而从是。人或知之
而不能从，以为如制𫘣马、如斡磻石之难也。静而思
之，在我而已，如转户枢，何难之有？”

“朱子曰：‘知得如此是病，即便不如此是药。若更问‘何
由得如此，则是骑驴觅驴，只是一场闲说话矣’’。”　问：
“气质昏蒙，作事多悔，有当下便悔时，有过后思量得
不是方悔时；或经久所为，因事机触得悔时，方悔之
际，惘然自失，此身若无所容，有时恚恨，至于成疾，不
知何由可以免此？”曰：“‘既知悔时，第二次莫恁地便了，
不消得常常地放在心下，那未见能见其过，而内自
讼底，便是不悔底。今若信意做去后，荡然不知悔，固
不得；若既知悔后，次改便了，何必常常恁地悔？”又曰：
“悔’字难说。既不可常存在胸中以为悔，又不可不悔。
若只说不悔，则今番做错且休，明番做错又休，不成
说话。”问：“何如是著中底道理？”曰：“不得不悔，但不可留
滞。既做错此事，他时更遇此事，或与此事相类，便须
惩戒，不可再做错了。”

南轩张氏曰：“著是去非，改过迁善，《经》语也。”非不去，安
能著是？过不改，安能迁善？不知其非，安能去非？不知
其过，安能改过？自谓知非而不能去非，是不知非也；
自谓知过而不能改过，是不知过也。真知非，则无不
能去；真知过，则无不能改。人之患，在不知其非，不知
其过而已。所贵乎学者，在致其知，改其过也。

象山陆氏曰：“学者不长进，只是好己胜出一言，做一
事，便道全是，岂有此理？古人惟贵知过则改，见善则
迁。今各自执己是，被人点破便愕然，所以不如古人。”